**Aaron Fox** (Hastings, Minnesota, 19. svibnja 1976.) američki je profesionalni hokejaš na ledu. Igra na poziciji centra, a trenutačno je član hrvatskog KHL Medveščaka koji se natječe u EBEL-u.

Karijera
--------

Fox u dresu Medveščaka
Fox je rođen u Hastingsu u saveznoj državi Minnesota. Juniorski staž odradio u jednoj od najjačih juniorskih liga na svijetu USHL-u (United States Hockey League) za momčad Green Bay Gamblersa. Nakon završetka sveučilišta u Minnesoti igra u ECHL-u za klub Peoria Rivermen. 

### Europa

2002. godine dolazi u Europu gdje karijeru nastavlja u Njemačkoj. U EBEL-u je debitirao 2003./04. kada je tijekom sezone iz njemačkog Riesserseea prešao u Innsbruck gdje je odigrao 31 utakmicu te upisao 15 golova i 16 asistencija, da bi se već sljedeće vratio u njemačku drugu ligu. Odredište je bio Freiburg u kojem je ostao sezonu i pol (82 susreta, 45 pogodaka, 74 asistencije), a zatim i Straubing Tigersi na čijoj se klupi zadržao kratko odradivši tek 12 dvoboja i skupivši 9 bodova (4 gola, 5 asistencija).

No, 2006./07. Fox se natrag vraća u EBEL te se našao na popisu momčadi Acroni Jesenice. Očito je pogodio s klubom jer upravo tada odigrao je svoju najbolju sezonu u karijeri. To potvrđuje i statistika. U 56 utakmica mrežu protivnika zatresao je 40 puta, a tome je dodao i 52 asistencije, što mu je ukupno donijelo 92 boda. Istim tempom nastavio je i u Vienna Capitalsima u sezoni 2007./08. Proglašen je najboljim igračem EBEL-a te igračem s najvećim brojem bodova u sezoni. Sljedeće sezone izvrsne rezultate spriječila je ozljeda zgloba te je upisao samo 5 pogodaka i 9 asistencija u 21 susretu. 

### Medveščak Zagreb

U pripremama za novu sezonu 2009./10. Fox je potpisao za KHL Medveščak. Već se u 12. kolu EBEL-a u sezoni 2009./10. protiv Albe Volán predstavio navijačima i upravi zabivši jedan od najnevjerojatnijih golova u hokejaškoj povijesti. Fox je majstorskim "lacrosse" potezom podigao pak na palicu i doslovce ga unio u mrežu Albe, iza golmanovih leđa. U 32. kolu EBEL-a Medveščak je pred punim tribinama uvjerljivo porazio goste iz Jesenica (7:2), a Fox se prometnuo se u prvo ime "medvjeda" postigavši tri pogotka i dvije asistencije u važnoj borbi za ulazak u doigravanje. To mu je ujedno bila i najbolja utakmica dosadašnjeg dijela sezone.

Statistika karijere
-------------------

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

| Sezona | Klub | Liga |   | Regularna sezona |   | Doigravanje |
| --- | --- | --- | --- | --- | --- | --- |
| OU | G | A | Bod | +/- | KM | GV | GM | GO | OU | G | A | Bod | +/- | KM | GV | GM | GO |
| 2009./10. | KHL Medveščak | EBEL | 27 | 9 | 15 | 24 | -10 | 6 | 2 | 0 | 0
 |  |  |  |  |  |  |  |  |  |

Izvori
------

1. ↑  Iskusni Amerikanac Aaron Fox novo pojačanje Medveščaka[*mrtav link*]
2. ↑  „Aaron Fox igra za Medveščak". Arhivirano iz originala na datum 2009-06-22. Pristupljeno 2014-07-26.
3. ↑  „Foxov gol za pamćenje: Ma trik je samo u suhoj palici". Arhivirano iz originala na datum 2009-10-21. Pristupljeno 2014-07-26.
4. ↑  "Za ovo su me doveli u Medveščak"

Vanjske poveznice
-----------------

* Profil na Eurohockey.net
* Profil na The Internet Hockey Database

| * p
* r
* u
Trenutačni sastav Medveščak Zagreba |
| --- |
| 
Robert Kristan |
Michael Ouzas |
Andrej Vasiljević |
Vjačeslav Truhno |
David Brine |
Alan Letang |
Kenneth MacAulay |
Andy Sertich |
Dario Kostović |
Ivan Šijan |
Saša Martinović |
Frank Banham |
Sasha Pokulok |
Joel Prpic |
Mislav Blagus |
Ryan Kinasewich |
Geoff Waugh |
Greg Day |
Dominik Kanaet |
Donald MacLean |
Matt Siddall |
Tom Zanoški |
Mario Sertić |
Pascal Morency |
Sašo Rajsar |
Gal Koren |
trener: Marty Raymond
 |